מאט דילון

מת'יו ריימונד "מאט" דילון (באנגלית: Matthew Raymond "Matt" Dillon; נולד ב-18 בפברואר 1964) הוא שחקן קולנוע אמריקאי, אשר היה מועמד בשנת 2005 לפרס האוסקר לשחקן הטוב ביותר ולפרס גלובוס הזהב, על משחקו בסרטו של פול האגיס; "התרסקות".

ביוגרפיה
דילון נולד בניו רושל, ניו יורק, אחד מאחיו הוא השחקן קווין דילון.

קריירה 
דילון החל ללמוד משחק ב-1979 במכללת ממרונק בניו יורק. באותה שנה שיחק בסרטו הראשון, "מעל הקצה".

בהמשך שנות ה-80 שיחק דילון בסרטים "שומר הראש שלי", "חמודות קטנות", "Tex", "נערי הכרך", "ראסטי ג'יימס" של הבמאי פרנסיס פורד קופולה, "מטרה" של ארתור פן, וכן "פלמינגו קיד" ו"דראגסטור קאובוי".

במהלך שנות ה-90 כיכב דילון בסרטים "נשיקה לפני המוות", "סינגלס", "השער המוזהב", "פיתוי קטלני", "תנין לבן", "בחורות יפות", ו"משולש פראי". ב-1998 שיחק בסרט "משתגעים על מרי" וזכה על תפקידו בפרס ה-MTV.

ב-2001 דילון שיחק בקומדיה "לילה אחד במקלולס". ב-2002 כיכב בסרט "עיר רפאים", אותו גם כתב וביים. ב-2004 הופיע בסרט של חברת וולט דיסני "החיפושית בהילוך גבוה", וכן שיחק בסרט "העובד המצטיין".

ב-2005 שיחק בסרט זוכה פרס האוסקר לסרט הטוב ביותר, "התרסקות". על תפקידו בסרט היה דילון מועמד לפרס גלובוס הזהב ומועמד לפרס האוסקר לשחקן הטוב ביותר.

ב-2006 שיחק דילון בקומדיה "אני את והוא". ב-2008 שיחק בסרט "האמת ורק האמת". ב-2009 שיחק בסרט "מזל תאומים", ושיחק בסרט האימה "משוריין" שביים וכתב נמרוד אנטל.

בשנת 2013 כיכב לצד נעמי ווטס בסרט "Sunlight Jr.". בשנת 2015 שיחק את התפקיד הראשי בסדרת המסתורין "עיירה ללא מוצא" של FOX. בשנת 2016 דיבב את דמותו של טריי בסרט האנימציה "כלב מי שמנגן". בשנת 2017 שיחק בסרט "פורשים בסטייל". הסרט הוא קומדיה שחורה בבימויו של זאק בראף. בשנת 2018 שיחק בסרט "הבית שג'ק בנה". בשנת 2019 שיחק לצדה של אווה גרין בסרט הצרפתי "פרוקסימה" . 

בשנת 2020 כיכב לצדו של טום הארדי בסרט "קפונה". 

בשנת 2023 שיחקו בסרטו של וס אנדרסון "אסטרואיד סיטי" בתפקיד של האנק, המכונאי. 

דילון עסק גם במספר תפקידים בסדרות טלוויזיה. הוא שיחק במספר סרטי טלוויזיה, ביים סצנה בסדרה אוז ב-1999, וכן דיבב בתפקיד אורח בסדרה משפחת סימפסון ב-2007.

קישורים חיצוניים 

 מיכל הניג, לאן נעלם מאט דילון?, nrg, 3.8.2010

ערכים שבהם תבנית בריטניקה אינה מתאימה
שחקני קולנוע וטלוויזיה אמריקאים
במאי קולנוע אמריקאים
תסריטאי קולנוע אמריקאים
קומיקאים אמריקאים
אמריקאים ממוצא אירי
זוכי פרס דונוסטיה
זוכי פרס בחירת הנוער
אמריקאים שנולדו ב-1964